Gothic Bible, Skeireins leaf 4\nSkeireins leaf 4\nLat5750 «So nu faheþs meina usfullnoda. jains skal wahsjan, iþ ik minznan.»\nLat5750 eiþan nu siponjam seinaim, þaim bi swiknein du Judaium sokjandam jah qiþandam sis: «rabbei, saei was miþ þus hindar Jaurdanau, þammei þu weitwodides, sai sa daupeiþ, jah allai gaggand du imma» — nauh unkunnandans þo bi nasjand; inuh þis laiseiþ ins qiþands: «jains skal wahsjan, iþ ik minznan.»\nLat5750 inuh þis jah skeirs wisandei.\nLat5750 mikilduþ fraujins wulþaus kannida qiþands: «sa iupaþro qimands ufaro allaim ist».\nLat5750 iþ sa us himina qumana, jabai in leika wisan þuhta, akei ufaro allaim ist, «jah þatei gasahv jag~gahausida þata weitwodeiþ, jah þo weitwodida is ni ainshun nimiþ».\nLat5750 iþ anþar s<a> weiha ....